I natt kan «Walter» bli Miss Canada
I mars ble 23-åringen diskvalifisert fra den kanadiske Miss Universe-konkurransen fordi hun er kjønnsoperert. Natt til søndag slåss hun for å bli Canadas representant i Miss Universe.Talackova skiftet kjønn for fire år siden da hun var 19 år etter å ha gått på hormonkur fra hun var 14 år gammel. - Jeg ser meg selv som en kvinne, sier hun i et intervju som ble publisert på YouTube i 2010 ifølge Aftonbladet. I et intervju med ABC News i april sa Talackova blant annet at hun før operasjonen alltid hadde følt seg annerledes. - Jeg het Walter. Det er ingen som kalle meg Walter nå. Jeg har alltid visst at jeg ikke var det de sa. Jeg følte at jeg var i feil kropp, sier Jenna i intervjuet.- Jeg tok østrogen, som hjalp meg med å utvikle egne bryster og samtidig beholde huden som den var. Det fikk meg til å føle meg mentalt bedre, men også hormonelt bedre. Operasjonen var også veldig intenst. Det var veldig rewarding å kunne se meg i speilet og se den jeg følte jeg er, sier Talackova. Men til tross for at kanadiske myndigheter fullt ut aksepterer Talackovas kjønnsskifte ble hun i mars vraket som deltager i den nasjonale Miss Universe-kåringen i Canada. Begrunnelsen var at reglene i Miss Universe-konkurransen sier at deltakerne må være «naturlig fødte kvinner».Diskvalifiseringen ble svært kontroversiell og nyheten om Jenna Talackovas Miss Universe-exit gikk verden rundt. Det førte til slutt til at konkurransens eier og multimilliardær Donald Trump måtte snu og invitere Jenna tilbake i konkurransen. Torsdag denne uken ble den første delfinalen i den nasjonale konkurransen i Canada holdt. Der viste den aller første transseksuelle Miss Universe-kandidaten seg frem i bikini og kveldskjole.Tradisjonen tro fikk hun også holde en kort tale, hvor Talackova minnet om at konkurransen ikke bare handler om ytre skjønnhet. - Det er også en konkurranse om god helse, men for formen og karisma har også betydning. Det er tre ting jeg har, sa den 185 cm høye misseblondinen.
Kjønnsopererte Jenna Talackova (23) kan bli tidenes første transseksuelle finalist i Miss Universe hvis hun natt til søndag vinner skjønnhetskonkurransen Miss Canada.